

 

**JAVNI RAZPIS ZA ZBIRANJE KANDIDATOV ZA KRATKOROČNO MOBILNOST**

**DOKTORSKIH ŠTUDENTOV Z NAMENOM ŠTUDIJA IN/ALI PRAKSE**

**V OKVIRU PROGRAMA ERASMUS+**

**KA131 2022**

1. **NAZIV IN SEDEŽ IZVAJALCA JAVNEGA RAZPISA**

Izvajalec javnega razpisa je Univerza v Ljubljani, Kongresni trg 12, 1000 Ljubljana (v nadaljevanju: UL).

1. **NAMEN IN CILJ JAVNEGA RAZPISA**

Erasmus+ je program, ki podpira aktivnosti na področju izobraževanja, usposabljanja, mladih in športa v vseh sektorjih vseživljenjskega učenja (šolsko izobraževanje, visoko šolstvo, nadaljnje izobraževanje, aktivnosti mladih itd.). Ta razpis za zbiranje kandidatov se nanaša na ključni ukrep KA1 131, učna mobilnost posameznikov.

V okviru tega razpisa program Erasmus+ študentu omogoča, da del rednih študijskih obveznosti, praktičnega usposabljanja, raziskovalnega dela ali pripravo doktorske naloge na tretji stopnji študija namesto na matični instituciji opravi na instituciji v tujini.

**Na ta razpis se lahko prijavijo študenti, ki bodo v času mobilnosti vpisani na katerikoli študijski program tretje stopnje na UL. V primeru mobilnosti z namenom prakse se lahko prijavijo tudi študenti, ki bodo v kratkem zaključili študij tretje stopnje na UL, vendar morajo prijavo na ta razpis oddali še pred zaključkom študija in bodo s prakso zaključili v 12 mesecih po zaključku študija oz. do konca upravičenosti razpisa (kar nastopi prej). Obdobje fizične mobilnosti v tujini je omejeno od najmanj 5 zaporednih dni do največ 30 dni. Obdobje fizične mobilnosti v tujini lahko študent kombinira z izvedbo virtualne mobilnosti, do skupnega trajanja največ 12 mesecev, pri čem virtualni del mobilnosti ni financiran s sredstvi Erasmus+. Če je študent na tretji stopnji predhodno že izvedel Erasmus+ mobilnost z namenom študija ali prakse, skupni seštevek že opravljenega študija in/ali praktičnega usposabljanja ter zaprošenega ne sme presegati 12 mesecev.**

V primeru kratkoročne mobilnosti doktorskih študentov **z namenom študija** lahko študent mobilnost izvede **na institucijah, s katerimi ima matična univerza/članica študenta podpisan medinstitucionalni sporazum o izmenjavi študentov** v določenem študijskem letu. Obdobje študija v tujini mora biti del študentovega študijskega programa, ki vodi do dokončanja tretjega cikla študija. Obdobje študija v tujini lahko vključuje tudi prakso. Taka kombinacija ustvarja sinergije med akademskimi in strokovnimi izkušnjami v tujini

Kratkoročno mobilnost **z namenom prakse** lahko doktorski študenti opravijo v raziskovalnem inštitutu, laboratoriju, organizaciji ali na katerem koli drugem ustreznem delovnem mestu v eni izmed držav, ki sodelujejo v programu Erasmus+. V to so zajeta tudi asistentstva za poučevanje za študente tretje stopnje, ki bodo postali učitelji, in raziskovalna asistentstva za doktorande v kateri koli ustrezni raziskovalni ustanovi. Za nadaljnje povečanje sinergij s programom Obzorje Evropa se lahko te mobilnosti izvajajo tudi v okviru raziskovalnih projektov, financiranih s sredstvi iz programa Obzorje Evropa, ob popolnem spoštovanju načela preprečevanja dvojnega financiranja aktivnosti s sredstvi EU. Minimalna delovna obveznost študenta na praksi je 25 ur na teden.

**Organizacije gostiteljice** praktičnega usposabljanja so lahko:

* javno ali zasebno, malo, srednje ali veliko podjetje (vključno s socialnimi podjetji, z javnimi organi na lokalni, regionalni ali nacionalni ravni);
* socialni partner ali drugi predstavnik delovnega življenja (vključno z gospodarsko zbornico, obrtno/strokovnimi združenji in sindikati);
* raziskovalni inštituti;
* fundacije;
* šolski/inštitutski/izobraževalni centri;
* neprofitne organizacije in združenja ter nevladne organizacije;
* organi, ki zagotavljajo poklicno svetovanje, strokovno svetovanje in informacijske storitve.

Naslednje vrste organizacij **niso upravičene kot organizacije gostiteljice**:

* institucije EU in druga telesa EU, vključujoč specializirane agencije. Razširjen seznam le-teh je

dosegljiv na spletni strani: <http://europa.eu/about-eu/institutions-bodies/index_en.htm>;

* organizacije, ki vodijo programe EU (z namenom preprečiti morebiten konflikt interesov in/ali

dvojno financiranje).

Kratkoročno doktorsko mobilnost se lahko opravi tudi kot **kombinirana mobilnost**. Kombinirana mobilnost je kombinacija fizične mobilnosti (ki traja od 5 do 30 dni) z virtualno komponento (ki traja do skupno 12 mesecev), ki olajša spletno izmenjavo in timsko delo za sodelovalno učenje. Vsak študent lahko kombinirano mobilnost opravi tudi z udeležbo v kombiniranem intenzivnem programu, pri kateri pa je virtualni del obvezen. **Virtualni del mobilnosti ni financiran.**

**Na ta razpis ni mogoče prijaviti mobilnosti z namenom udeležbe na konferencah v tujini.**

**Cilji tovrstne mobilnosti so:**

* **izpolnitev raznolikih potreb doktorandov po učenju in usposabljanju;**
* izboljšanje učnih kompetenc;
* povečanje zaposljivosti in možnosti zaposlitve;
* povečanje samoiniciativnosti in podjetništva;
* boljše povezovanje visokošolskih institucij z raziskovalnimi institucijami;
* izboljšanje znanja tujih jezikov;
* povečanje medkulturne zavesti;
* boljše poznavanje EU projektov in EU vrednot;
* povečanje motiviranosti za nadaljnje izobraževanje (formalno in neformalno) in usposabljanje po opravljeni mobilnosti.

Kratkoročna doktorska mobilnost v tujini v okviru programa Erasmus+ mora biti vnaprej določena z dokumentom **ŠTUDIJSKI SPORAZUM (Learning Agreement) za študij ali prakso**, ki ga podpišejo študent, Erasmus+ koordinator na matični članici in Erasmus+ koordinator/delodajalec na tuji instituciji. Študijskemu sporazumu za študij mora kandidat priložiti tudi plan dela/raziskovanja. **Ta dva dokumenta sta pogoj za sklenitev Sporazuma o Erasmus+ nepovratnih sredstvih med UL in izbranim študentom. Sporazum o Erasmus+ nepovratnih sredstvih med UL in študentom mora biti sklenjen PRED odhodom študenta na Erasmus+ mobilnost.**

**Če bo študent za kratkoročno doktorsko mobilnost prejel kreditne točke (ECTS), se to prav tako opredeli v Študijskem sporazumu.**

Študent lahko v okviru tega razpisa kratkoročno doktorsko mobilnost izvede v sodelujočih državah programa Erasmus+ (članice Evropske unije, Islandija, Liechtenstein, Norveška, Severna Makedonija, Srbija in Turčija).

**Študenti ne smejo opravljati mobilnosti v državi univerze pošiljateljice, v državi svojega stalnega bivališča in v državi, katere državljani so.**

**Celoten čas Erasmus+ mobilnosti mora študent bivati v kraju univerze gostiteljice v tujini.**

Študenti UL, ki so hkrati tudi zaposleni, se lahko prijavijo na ta razpis le v primeru, če jim delodajalec v obdobju kratkoročne mobilnosti ne bo kril stroškov na podlagi izdanega potnega naloga.

**Na ta razpis se lahko prijavijo tisti doktorski študenti, ki bodo kratkoročne doktorske mobilnosti z namenom študija ali prakse v tujini izvedli od 1. junija 2023 do najkasneje 30. junija 2024.**

1. **POGOJI ZA KANDIDIRANJE NA JAVNEM RAZPISU TER VSEBINA IN PRIPRAVA VLOGE**
	1. **Pogoji za kandidiranje za prijavitelje**

Na razpis se lahko prijavi študent UL pod naslednjimi pogoji:

* da je v času mobilnosti vpisan na matični članici UL kot študent tretje stopnje;
* na mobilnost za prakso se lahko prijavijo tudi študenti, ki so ob oddaji prijave (še) vpisani na matični članici UL kot študenti tretje stopnje, mobilnost pa bodo izvedli v času enega leta po zaključku študija tretje stopnje oz. do zaključka razpisa.

Na razpis se ne morejo prijaviti študenti, ki imajo neporavnane finančne obveznosti iz naslova programa Erasmus ali Erasmus+.

* 1. **Vsebina in priprava vloge**

Za prijavo na javni razpis mora prijavitelj izpolnitispletno prijavo v skladu z navodili članice **vsaj 30 dni prej in ne več kot 60 dni pred začetkom mobilnosti. Prijavo odda na svoji članici.**

Prijavi mora obvezno priložiti:

* v primeru kratkoročne mobilnosti doktorskih študentov z namenom študija:
* Erasmus+ sporazum za študij (Learning Agreement for Studies), podpisan s strani študenta, domačega in tujega Erasmus+ koordinatorja ter
* plan raziskovanja, potrjen s strani domače in gostujoče institucije.
* v primeru kratkoročne mobilnosti doktorskih študentov z namenom prakse:
* Erasmus+ sporazum za prakso (Learning Agreement for Traineeship), podpisan s strani študenta, domačega in tujega Erasmus+ koordinatorja ter z opredeljeno vsebino prakse.
1. **MERILA ZA IZBOR PRIJAVITELJEV IN NAČIN IZBIRE**
	1. **Postopek odobritve vlog**

Članica potrdi prijavo študenta in vsebino Erasmus+ Študijskega sporazuma s podpisom le-tega. Pravočasno oddane in popolne prijave posreduje Univerzitetni službi za mednarodno sodelovanje (v nadaljevanju: USMS) v predpisani tabeli, in sicer **preko odlagalnega mesta na Sharepointu USMS, najkasneje v 5 dneh po prejemu prijave**. Odobritev prijav za Erasmus+ finančno pomoč bo potekala sprotno, glede na datum prejema prijave s strani članice, do porabe sredstev. USMS študentu posreduje navodila za oddajo spletne prijave za Erasmus+ finančno pomoč na VIS UL, ki jo mora študent oddati vsaj 10 delovnih dni pred začetkom mobilnosti.

1. **FINANČNA DOTACIJA ERASMUS+**

Na podlagi odobrenih sredstev Evropske komisije in na podlagi prejetih prijav bo Nacionalna agencija CMEPIUS Univerzi v Ljubljani odobrila sredstva. Izbrani študent programa Erasmus+ ni samodejno upravičen do Erasmus+ finančne pomoči. Za Erasmus+ finančno pomoč ter za morebitne dodatke mora zaprositi preko spletne prijave na VIS UL. Erasmus+ finančna pomoč mora biti študentu izplačana PRED začetkom mobilnosti.

Za **prvi dan** mobilnosti se šteje dan, ko mora biti študent prisoten na tuji instituciji oz. pri delodajalcu, to je lahko prvi dan predavanj/dela, in ne dan prihoda v tujino. Kot **zadnji dan** šteje zadnji dan, ko mora biti študent prisoten na tuji instituciji oz. pri delodajalcu.

Erasmus+ finančna pomoč sofinancira stroške mobilnosti v tujini in ne pokrije stroškov v celoti. Višina bo opredeljena v Sporazumu o Erasmus+ nepovratnih sredstvih, ki ga bo študent podpisal po oddaji prijavne dokumentacije. Dotacija je lahko odobrena samo za čas v okviru najkrajšega oz. najdaljšega obdobja po tem javnem razpisu. Študent, ki prejme Erasmus+ finančno dotacijo, je še naprej upravičen prejemati morebitno nacionalno štipendijo (npr. državno štipendijo, Zoisovo štipendijo …).

Pravice, obveznosti in odgovornosti študentov pri dodelitvi finančne pomoči bodo konkretneje opredeljene v Sporazumu o Erasmus+ nepovratnih sredstvih, ki ga bo študent sklenil z UL pred odhodom na kratkoročno mobilnost.

**Finančna pomoč za študente, ki bodo financirani iz tega razpisa, je odvisna od števila dni na mobilnosti in bo v projektu KA131 2022 znašala:**

|  |  |  |
| --- | --- | --- |
| **TRAJANJE MOBILNOSTI** | **DNEVNI ZNESEK** | **ENKRATNI DODATEK ZA ŠTUDENTE Z MANJ PRILOŽNOSTMI\*** |
| do vključno 14. dneva fizične mobilnosti | **70 €/dan** | **100 €** |
| od 15. do 30. dneva fizične mobilnosti | **50 €/dan** | **150 €** |

Po potrebi sta lahko v finančno pomoč zajeta tudi po 1 dan potovanja pred aktivnostjo in 1 dan po njej.

* 1. **V okviru tega razpisa se lahko študentu, ki mu je odobrena osnovna Erasmus+ dotacija za kratkoročne doktorske mobilnosti, izplačajo naslednji finančni dodatki:**

**5.1.1. \*Enkratni dodatek za študente z manj priložnostmi** bo v okviru tega razpisa dodeljen (v obliki enkratnega zneska **100 €** ali **150 €**, odvisno od števila dni na mobilnosti) študentom z manj priložnostmi. Pogoji za upravičenost do tega dodatka so:

* da študent prejema državno štipendijo ali
* da je študent član družine, kjer ima eden od otrok ali staršev odločbo CSD/ZZZS/ZRSŠ ali
* da ima študent sam odločbo ZRSŠ/CSD/ZZZS (spremljevalca, prilagoditev pouka, invalidnost ipd.) ali
* da študent prihaja iz enostarševske ali rejniške družine ali
* da študentu Slovenija nudi mednarodno zaščito ali
* da je študent predstavnik romske skupnosti.

V primeru, da prijavitelj nima slovenskega državljanstva, mora, da bi bil upravičen do dodatka za študente z manj priložnostmi, predložiti druga ustrezna dokazila (originale in prevode v angleščino ali slovenščino), ki izkazujejo, da prihaja iz okolja z manj priložnostmi. To so:

* potrdilo iz gospodinjske evidence, ki izkazuje, koliko oseb živi skupaj s prijaviteljem v skupnem gospodinjstvu;
* potrdila o prihodkih prijavitelja in vseh družinskih članov, ki živijo v skupnem gospodinjstvu, za celotno koledarsko leto 2022.

**5.1.2.** Študenti, ki bodo prejeli dodatek za študente z manj priložnostmi, so upravičeni tudi **do dodatka za pot**, katerega višina je odvisna od razdalje med krajem organizacije pošiljateljice (Ljubljana) in krajem sedeža organizacije gostiteljice ter načinom potovanja (zeleno potovanje ali ne). Za izračun razdalje se uporabi **EU Kalkulator razdalj** (<https://erasmus-plus.ec.europa.eu/resources-and-tools/distance-calculator>).

|  |  |  |
| --- | --- | --- |
| **ODDALJENOST DO KRAJA MOBILNOSTI****(IZRAČUN Z EU KALKULATORJEM RAZDALJ)** | **STANDARDNO POTOVANJE****(IZPLAČILO NA UDELEŽENCA)** | **ZELENO POTOVANJE + DO 4 DODATNI DNEVI ZA POT****(IZPLAČILO NA UDELEŽENCA)** |
| med 10 in 99 km | 23 € | / |
| med 100 in 499 km | 180 € | 210 € |
| med 500 in 1999 km | 275 € | 320 € |
| med 2000 in 2999 km | 360 € | 410 € |
| med 3000 in 3999 km | 530 € | 610 € |
| med 4000 in 7999 km | 820 € | / |

**5.1.3. Dodatek za zeleno potovanje** v višini 50 € (enkratni znesek) bo v okviru tega razpisa dodeljen študentom, ki ne bodo prejeli dodatka za pot in ki bodo v kraj mobilnosti **in** nazaj potovali z avtobusom, vlakom, s plovilom in/ali drugim skupinskim prevozom (npr. GoOpti ...). Dodatek za zeleno potovanje bo študentu nakazan po zaključku mobilnosti, ob predložitvi ustreznih dokazil o načinu potovanja. Študentom, ki so upravičeni do dodatka za pot, se lahko za izvedbo zelenega potovanja dodeli do dodatno največ 4 dni (2+2) za pot, če je iz dokazil razvidno, da je za izvedbo zelenega potovanja dejansko potreboval dodatne dneve za pot.

**5.1.4. Dodatna sredstva za študente s posebnimi potrebami** bodo odobrena študentom, ki bodo potrjeni za Erasmus+ mobilnost in bodo z ločeno prijavo zaprosili za dodatna finančna sredstva iz naslova posebnih potreb. Med osebe s posebnimi potrebami se uvrščajo posamezniki, ki potrebujejo izvajanje programov z dodatno strokovno pomočjo ali s prilagoditvami glede na naravo specifične posebne potrebe.

Študenti s posebnimi potrebami so: slepi ali slabovidni študenti oz. študenti z okvaro vidne funkcije, gluhi in naglušni študenti, študenti z govorno-jezikovnimi motnjami, gibalno ovirani študenti, dolgotrajno bolni študenti, študenti z avtističnimi motnjami ter študenti s čustvenimi in vedenjskimi motnjami.

Med posebne potrebe se ne uvrščajo udeleženci iz okolij z manj priložnostmi (ekonomski razlogi).

Primeri dodatnih stroškov za študente s posebnimi potrebami so: dodatni potni stroški, prilagojen lokalni transport, dodatni stroški zaradi prilagojene namestitve, dodatni stroški zaradi pomočnika, stroški zdravstvenih storitev, stroški posebnih didaktičnih pripomočkov ipd.

1. **NAČIN PRIJAVE IN ROK ZA ODDAJO VLOG**

Študent, ki želi oditi na kratkoročno doktorsko Erasmus+ mobilnost v tujino, mora izpolniti prijavo v skladu z navodili članice, najkasneje 30 dni pred začetkom mobilnosti.

**Matična članica podatke o izbranih kandidatih posreduje v predpisani tabeli USMS preko odlagalnega mesta na Sharepointu, in sicer najkasneje v 5 dneh po prejemu prijave.** Nepopolne prijave in prijave, oddane po predpisanem roku za oddajo, ne bodo obravnavane.

Več informacij lahko kandidati dobijo **pri kontaktnih osebah za program Erasmus+ na članici**:

|  |  |  |
| --- | --- | --- |
| **ČLANICA UL** | **ERASMUS+ KONTAKTNA OSEBA** | **ELEKTRONSKI NASLOV** |
| Akademija za glasbo | Nina Podlipnik | nina.podlipnik@ag.uni-lj.si |
| Akademija za gledališče, radio, film in televizijo | Pia Mikolič | international@agrft.uni-lj.si |
| Akademija za likovno umetnost in oblikovanje | Jasmina Zajc | jasmina.zajc@aluo.uni-lj.si |
| Biotehniška fakulteta | Katarina Rihtaršič | international@bf.uni-lj.si |
| Ekonomska fakulteta | Klavdija Besednjak  | outgoing@ef.uni-lj.si |
| Fakulteta za arhitekturo | Matevž Juvančič | matevz.juvancic@fa.uni-lj.si |
| Fakulteta za družbene vede | Maša Kolenbrand | int.office@fdv.uni-lj.si |
| Fakulteta za elektrotehniko | Katarina Erjavec Drešar | international@fe.uni-lj.si  |
| Filozofska fakulteta | Anja Golec | anja.golec@ff.uni-lj.si |
| Fakulteta za farmacijo | Mojca Lunder | mojca.lunder@ffa.uni-lj.si |
| Fakulteta za gradbeništvo in geodezijo | Romana Hudin | romana.hudin@fgg.uni-lj.si |
| Fakulteta za kemijo in kemijsko tehnologijo | Stojka Oman Vučkovska | stojka.oman@fkkt.uni-lj.si |
| Fakulteta za matematiko in fiziko  | Nina Rogelja | nina.rogelja@fmf.uni-lj.si |
| Fakulteta za pomorstvo in promet | Tamara Pukšič | tamara.puksic@fpp.uni-lj.si |
| Fakulteta za računalništvo in informatiko | Vesna Gračner | izmenjave@fri.uni-lj.si |
| Fakulteta za strojništvo | Davorin Kramar | davorin.kramar@fs.uni-lj.si |
| Fakulteta za socialno delo | Borut Petrović Jesenovec | office@fsd.uni-lj.si |
| Fakulteta za šport | Jožef Križaj | jozef.krizaj@fsp.uni-lj.si |
| Fakulteta za upravo | Marija Sušnik | marija.susnik@fu.uni-lj.si |
| Medicinska fakulteta | Ajda Rudel | outgoing@mf.uni-lj.si |
| Naravoslovnotehniška fakulteta | Alenka Šalej Lah | alenka.salejlah@ntf.uni-lj.si |
| Pedagoška fakulteta | Igor Repac | mednarodna@pef.uni-lj.si |
| Pravna fakulteta | Darja Rabzelj | darja.rabzelj@pf.uni-lj.si |
| Teološka fakulteta | Urška Jeglič | erasmus@teof.uni-lj.si |
| Veterinarska fakulteta | Alenka Jezeršek | VFinternational@vf.uni-lj.si |
| Zdravstvena fakulteta | Mihaela Selak-Petković | mihaela.petkovic@zf.uni-lj.si |

1. **MOŽNOST UGOVORA**

V primeru zavrnjene prijave na ta razpis lahko prijavitelji na članici v roku 8 dni vložijo ugovor pri pristojni komisiji. O ugovoru s sklepom odloči pristojna komisija. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti pogoji za prijave študentov in postavljena merila za ocenjevanje vlog.

1. **RAZPISNA DOKUMENTACIJA**
* ***Razpisna dokumentacija*** je na voljo na spletnem naslovu: <https://eur-lex.europa.eu/legal-content/SL/TXT/PDF/?uri=CELEX:C2019/373/06&from=EN>.
* ***Vodnik za prijavitelje*** je na voljo na spletnem naslovu: <https://ec.europa.eu/programmes/erasmus-plus/resources/programme-guide_en>.
* ***Razpis UL*** je na voljo na spletnem naslovu: <https://www.uni-lj.si/mednarodno_sodelovanje_in_izmenjave/erasmus_kratkotrajne_mobilnosti_doktorskih_studentov/razpisi/>

Morebitne specifične informacije posamezne članice objavijo na svojih spletnih straneh.

1. **SPREMEMBE POGOJEV RAZPISA IN FINANCIRANJA**

UL si kot izvajalec tega razpisa pridružuje pravico, da v primeru spremenjenih finančnih pogojev ali pojava višje sile spremeni oz. dopolni pogoje financiranja. Spremembe pravil in pogojev sodelovanja na razpisu lahko opravi kadarkoli.

O vseh spremembah in novostih bo izvajalec obveščal z objavami na spletnem mestu: <https://www.uni-lj.si/mednarodno_sodelovanje_in_izmenjave/erasmus_kratkotrajne_mobilnosti_doktorskih_studentov/razpisi/>

1. **DODATNE INFORMACIJE IN OBVEŠČANJE**

Več informacij je na voljo pri Univerzitetni službi za mednarodno sodelovanje.

|  |  |
| --- | --- |
| Za mobilnosti z namenom študija: **Erika Bolčina**E-naslov: erika.bolcina@uni-lj.si Tel: 01 2418 571 | Za mobilnosti z namenom prakse: **Urška Ravnik**E-naslov: urska.ravnik@uni-lj.siTel: 01 2418 572 |

Ljubljana, 11. 4. 2023 Bibi Ovaska

 Institucionalni koordinator Erasmus+ KA1 131